## ***Informácie pre študentov ktorým bolo pridelené ubytovanie***

## ***na KU Ružomberok ŠD C-Blok***

***Adresa ubytovania:***

ŠD C-Blok, Hrabovská cesta 1C, 034 01 Ružomberok

**Ubytovanie trvá od 01.09.2025 do 30.6.2026**

***Vybavenie internátu :***

Internát je po komplexnej rekonštrukcií vybavený prevažne 2-lôžkovými izbami s vlastným hygienickým zariadením (umývadlo, sprcha, WC).

V objekte je zavedený internet, nachádzajú sa tu spoločné kuchynky, práčovňa, spoločenská miestnosť, posilňovňa, telocvičňa.

***Informácia o výške poplatku za ubytovanie na osobu:***

2 – lôžková izba (samostatná) 100 €/mesiac

2 – lôžková izba (bunka) 100 €/mesiac

3 – lôžková izba (bunka) 100 €/mesiac

Ubytovacia zábezpeka (ďalej len „depozit“) 30 €

Po splnení všetkých podmienok zmluvy a ubytovacieho poriadku bude depozit po odubytovaní vrátený.

***Informácia o splatnosti poplatku za ubytovanie:***

Poplatok **1000 €** je možné uhradiť v troch splátkach:

**prvá splátka splatnosť do 24.07.2025 vo výške 400 €**

**druhá splátka splatnosť do 31.12.2025 vo výške 300 €**

**tretia splátka splatnosť do 31.03.2026 vo výške 300 €**

**Študenti končiacich ročníkov** (tretí ročník bakalárskych programov a druhý ročník magisterských programov) **hradia naraz** plnú sumu **za ubytovanie 900 €** za 9 mesiacov (september – máj) + **depozit 30 €** so splatnosťou **do 24.07.2025.**

***Úhrada poplatku za ubytovanie:***

Celú sumu, alebo splátky za ubytovanie je možné platiť výhradne bankovým prevodom nasledovne:

**IBAN:** **SK34 8180 0000 0070 0037 4039**

**Variabilný symbol:** **19013001**

**Špecifický symbol:** **rodné číslo bez lomítka (zahraničný študent ID OSOBY AiS2)**

**Správa pre príjemcu:** **meno priezvisko**

***Informácia o výške, splatnosti a úhrade „depozitu“:***

Študenti sú povinní uhradiť **depozit** vo výške **30 €** so **splatnosťou do** **24.07.2025**. Depozit je možné platiť výhradne bankovým prevodom nasledovne:

**Suma:** **30 €**

**IBAN:** **SK34 8180 0000 0070 0037 4039**

**Variabilný symbol:** **190010**

**Špecifický symbol:** **rodné číslo bez** **lomítka (zahraničný študent ID OSOBY AiS2)**

**Správa pre príjemcu:** **meno priezvisko**

***Postup po pridelení ubytovania:***

1. Uhradiť **prvú splátku** za ubytovanie najneskôr **do 24.7.2025**
2. Uhradiť ubytovaciu zábezpeku - **depozit** najneskôr **do 24.7.2025**
3. Odoslať výpis bankových prevodov (odfotený, nascanovaný, alebo skopírovaný z prehliadača internetbankingu) na email**: ubytovanie@ku.sk**

**s vašimi údajmi meno a priezvisko, adresa trvalého pobytu, fakulta a ročník kde budete študovať, telefónne číslo a e-mail. V prípade záujmu môžete uviesť preferovaný variant izby a spolubývajúcich.**

1. V priebehu mesiacov júl/august Vám e-mailom pošleme Zmluvu o ubytovaní, ktorú vyplnenú a podpísanú zašlete v troch kópiách na našu adresu: **Ubytovacie a stravovacie zariadenia. Hrabovská cesta 1A, 034 01 Ružomberok** doporučene poštou v termíne do 15.8.2025
2. Ubytovať sa je možné v pracovných dňoch a aj počas víkendov od 1.9.2025 v čase od 8:00 - 14:00 hodiny

a zo sebou je potrebné mať: **občiansky preukaz a dve aktuálne fotografie (3 x 3,5 cm), priniesť si vlastné**

**posteľné prádlo (obliečka na vankúš a na paplón + plachtu)**